Cechia

La Cechia (Česko in lengua ceca, offizialment Republica Ceca, Česka republika in cecch) a l'è on Stat de l'Europa orientala, member de la NATO, del Grupp de Visegrád e de l'Union europea. La confina cont la Slovacchia, l'Austria, la Germania e a la Polonia.

 Storia 

 Geografia 

La Cechia a l'è 'n Stat senza sbocch al mar de forma circa romboidala. La confina con la Slovacchia, la Germania, l'Austria e la Polonia.

L'Elba a l'è el fiumm pussee important de la Cechia, el sò picch pussee volt a l'è el Sněžka.

A nivell istoregh a l'è dividuda in trè region istoregh: Boemia, Moravia e Slesia.

 Popolazion 
El Paes el gh'ha 10'562'214 abitant, per la pupart in di aglomeraa urban de la Boemia cont ona densità media de 133 ab/km².

I etnij principaj a hinn quella boema, la maggioranza, e quella morava, circa el 30%. I principaj minoranz a hinn quella slovacca, quella ongaresa, quella todesca e quella polacca. Anca i vietnamita, protagonista de 'na granda immigrazion in del period de guerra, a hinn recognossuu 'me minoranza e anca i rom a hinn retegnuu 'na minoranza.

Finna ai decrett Beneš in di Sudetenland gh'eren circa 3 milion de todisch, casciaa via dopo de l'invasion nazista.

 Religion 
In Cechia gh'è 'n poo de religion ma a l'è el Stat pussee ateo de l'Europa: Segond di sondagg el 20% el pensa che 'l ghe sia on Dio, el  30% a l'è ateo e 'l 50% teista o spiritualista.

 Ordinament del Stat 
La Cechia a l'è on stat regional parlamentar e cont el bicameralism imperfett. El President de la Cechia a l'è elegiuu a suffragi universal e dirett e 'l gh'ha on roeul principalment de garanzia. El Parlament l'è compognuu de la Cambra di Deputaa, de 200 member e elegiuda ogni 5 agn, e del Senad, de 81 member e renoeuvaa de 1/3 ogni 2 agn.

El governo a l'è preseduu del capo del governo, nominaa del President e fiduciaa de la Cambra.

La magistratura la gh'ha ai sò vertis la Cort Suprema, la Cort Ministrativa e la Cort Costituzionala. I giudes, nominaa del President, a hinn independent.

I forz armaa de la Cechia hinn partii in Armada de la Republega Ceca (a soa voeulta partida in Forz de Terra, Armada de l'Aria e Forz Speziai), Burò Militar del President de la Republega Ceca e Guardia del Castell de Praga.

 Division territoriala 

La Cechia l'è spartida in 14 region (kraj), de che vuna l'è la Capital Praga, 72 distett, cont Praga, Brno, Plzeň e Ostrava che hinn consideraa distrett direttament.

I region a hinn:
 Region Sigla Cappoloeugh Praga  PR  Praga Boemia Meridionala  JC  České Budějovice Moravia Meridionala  JM  Brno Region de Karlovy Vary  KA  Karlovy Vary Region de Hradec Králové  KR  Hradec Králové Region de Liberec  LI  Liberec Moravia-Slesia  MO  Ostrava Region de Olomouc  OL  Olomouc Region de Pardubice  PA  Pardubice Region de Plzeň  PL  Plzeň Boemia Centrala  ST  Praga Region de Ústí nad Labem  US  Ústí nad Labem Region de Vysočina ("Altur")  VY  Jihlava Region de Zlín  ZL  Zlín

 Politega 
I partii politegh cecch che hinn in Parlament a hinn:
ANO 2011, centrista e popolista
Partii Civich Democratich, conservator e euroscettegh
Partii Pirata Cecch, liberal social e per la democrazia diretta
Libertà e Democrazia Diretta, euroscettegh e per la democrazia diretta
Partii Comunista de Boemia e Moravia, comunista
Partii Social Democratich Cecch, socialdemocrategh e progressista
Union di Cristian e Democratich - Partii Popolar Cecoslovacch, democristian
TOP 09, liberalista
Sindegh e Independent, a favor de la sussidiarietà

 Economia 

 Coltura 
 Bandera e inn 
La Bandera de la Cechia a l'è la midemma de la Cecoslovacchia, cont i color de la Boemia con sora on triangol bloeu, in di color panslav.

L'inn cecch a l'è Kde domov můj, cant patriottegh che 'l voeur dì "indova è-la la mè terra" scrivuu durant del governo austriegh in su la Cechia.

 Mangià 
La cusina ceca la se fonda soratutt in su la carna, de porscell e de agnell, di zupp e de pasta. Famosa l'è anca la birra locala.
 Tradizion popolar 
In Cechia, 'me in la pupart de l'Europa orientala la gh'è la tradizion de cavass i scarp e de andàgh no dent in di cas cont i scarp doperaa in l'esterno.

On'altra tradizion ceca famosa a l'è la pomlázka, tradizion de Pasqua indova che i omen scuratten cont ona frusta i donn per auguràgh gioventù e in cambi riceven oeuv coloraa, dolz e alcol.

 Straport 
 Strad 
La red di autostrad in Cechia a l'è in fas de desvilupp ma i città principai, ossia Praga, Brno o Ostrava a hinn conligaa de la strada D1. I autostrad cecch a hinn a pagament cont la vignetta autostradala.

 Ferrovij 
La red ferroviaria ceca a l'è assee desviluppada e gh'è 'na compagnia principala e statala, České dráhy, che la quatta tutt el territori del Stat e la fa el servizzi local, e di compagnij a longa percorrenza RegioJet e LEO Express.

 Aereoport 
I città pussee important de la Cechia han l'Aeroport: I pussee important a hinn l'Aeroport Václav Havel de Praga e quell de Brno-Tuřany
 Straport pubblich local 

Riferiment
Self-governments in the Czech Republic 
Regions 
Leave your shoes at the door 
The Czech Easter tradition of whipping girls
Ceca, Repubblica
 Czech Food and Drink 
Czech Republic country profile
Czech republic political system 
Czech motorway
Czech trains